Madártani megfigyelések a megszállott Szerbiá- 

 ban és Montenegróban. 



Schenk Henrik megfigyelései. 



Az Aquila XXII. (1915) évfolyamának 420. oldalán megjelent közle- 

 ményem közvetlen folytatását alkotják alábbi megfigyeléseim, melyek 

 1915. október elejével, a Szerbia ellen intézett offenzivánkkal egyidejűleg 

 kezdődnek. Állandó tartózkodási helyünkből, Tráicból kiindulva 1915. 

 október 7-én kezdődött a Drinán való átkelés Megjasnál, a honnan Valjevon, 

 Uzsiczén, Novavaroson, Plevljén át haladtunk, majd a Montenegró ellen 

 intézett offenziva idején Castelnuovoból kiindulva, a Lovcsenen át Cetin- 

 jébe s innen hosszú ideig állandó tartózkodási helyként Antiváriba 

 kerültem. Megfigyeléseimet a vázolt viszonyok számbavételével két 

 csoportban közlöm: először időrendbeli sorrendben adom a mozgó 

 háború alatt végzett megfigyeléseket, azután fajok szerint összefoglalva 

 az Antiváriban gyűjtött adatokat. 



Szerbiai megfigyeléseimből azt a tanulságot vonom le, hogy a 

 Valjevotól Uzsiczéig, onnan Novavarosig és Plevljéig terjedő vidék sem 

 mint őszi átvonulási terület, sem mint téli szállás nem jöhet tekintetbe. 

 A madárvilág ebben az időtájban itt rendkívül szegényes, különösen 

 fajokban. Úgyszólván kizárólag csak az itt — valószínűleg — állandóan 

 tartózkodó madárvilágot láttam. 



A cattaroi öböl már több madárnak ad téli szállást, de azért a téli 

 madárvilág ott is föltűnően szegényes. 



Antivariban is meglepő szegényes a madárélet. A tavaszi madár- 

 vonulás már korán kezdődik, de éppen olyan hamar be is fejeződik. 

 Április 10-ike táján már kb. vége is volt. Sokkal többet vártam legalább 

 is az apróbb fajokból, pedig nem vagyok elkényeztetve, mert rendes 

 megfigyelő helyem az Alföld oly pontja, a hol nincs erdő, de még ott 

 is sokkal gazdagabb a madárvonulás, mint ezen a vidéken. Nem tudom, 

 hogy mások milyen tapasztalatokat szereztek, de az 1916. január 10-től 

 október közepéig végzett megfigyeléseimen alapuló impresszióm az, 

 hogy az Adriának ezen a részén nem vezet el valami erősen fréquentait 

 vonulási út. Nem lehetetlen, hogy a közeli Skutari-tó vonzza el innen 

 az átvonulókat. 



